เงินบาทอ่อนค่าปิด 30.03/05 บาท
ธนาคารซีไอเอ็มบีไทย รายงาน เงินบาทปิดที่ 30.03/05 กลับมาอ่อนค่าหลัง ธปท.เข้าดูแล
2 ธ.ค. 2553

ธนาคารซีไอเอ็มบีไทย รายงาน เงินบาทปิดที่ 30.03/05 กลับมาอ่อนค่าหลัง ธปท.เข้าดูแล
นักบริหารเงินธนาคารซีไอเอ็มบีไทย กล่าวว่า เงินบาทปิดตลาดเย็นนี้อยู่ที่ระดับ 30.03/05 บาท/ดอลลาร์ ปรับตัวอ่อนค่าเล็กน้อยจากช่วงเช้าที่ระดับ 30.02/04 บาท/ดอลลาร์ โดยระหว่างวันปรับตัวแข็งอย่างต่อเนื่องไปทำโลว์ที่ระดับ 29.97 บาท/ดอลลาร์ และมีสัญญาณการเข้าแทรกแซงจากธนาคารแห่งประเทศไทย(ธปท.)ในช่วงบ่ายทำให้เงินบาทกลับมาอ่อนค่า
"พอบาทหลุด 30(บาท/ดอลลาร์) แบงก์ชาติก็เข้ามา หลังมีข่าวนายกฯ ให้(ธปท.)เข้ามาดูแลว่าขึ้น rate แล้วมีผลกระทบต่อ inflow อย่างไรบ้าง"นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 84.10/15 เยน/ดอลลาร์ ระหว่างวันปรับตัวในกรอบระหว่าง 83.98-84.21 เยน/ดอลลาร์ ทรงตัวใกล้เคียงกับช่วงเช้าที่ระดับ 84.10/13 เยน/ดอลลาร์ ส่วนค่าเงินยูโรอยู่ที่ระดับ 1.3190 ดอลลาร์/ยูโร ระหว่างวันปรับตัวอยู่ในกรอบระหว่าง 1.3089/1.3197 ดอลลาร์/ยูโร ปรับตัวแข็งค่าจากช่วงเช้าที่ระดับ 1.3125/3130 ดอลลาร์/ยูโร
นักบริหารเงิน ประเมินกรอบการเคลื่อนไหวของเงินบาทวันพรุ่งไว้ระหว่าง 29.90-30.10 บาท/ดอลลาร์